Source: http://eur-lex.europa.eu/LexUriServ/LexUriServ.do?uri=CELEX:32000L0021:RO:NOT
Timestamp: 2014-03-14 18:40:32+00:00
Document Index: 42137661

Matched Legal Cases: ['articolul 13', 'articolul 13', 'articolul 13', 'Articolul 13', 'articolul 13', 'articolul 13']

EUR-Lex - 32000L0021 - RO
Directiva 2000/21/CE a Comisiei din 25 aprilie 2000 privind lista de acte comunitare menționate în articolul 13 alineatul (1) liniuța a cincea din Directiva 67/548/CEE a ConsiliuluiText cu relevanță pentru SEE.
JO L 103, 28.4.2000, p. 70-71 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 13 volum 25 p. 120 - 122
ediţie specială în limba estonă: capitol 13 volum 25 p. 120 - 122
ediţie specială în limba maghiară capitol 13 volum 25 p. 120 - 122
ediţie specială în limba lituaniană: capitol 13 volum 25 p. 120 - 122
editie speciala in limba letona: capitol 13 volum 25 p. 120 - 122
editie speciala in limba malteza: capitol 13 volum 25 p. 120 - 122
editie speciala in limba poloneza: capitol 13 volum 25 p. 120 - 122
editie speciala in limba slovaca: capitol 13 volum 25 p. 120 - 122
ediţie specială în limba slovenă: capitol 13 volum 25 p. 120 - 122
ediţie specială în limba bulgară: capitol 13 volum 29 p. 3 - 5
editie speciala in limba româna: capitol 13 volum 29 p. 3 - 5
a documentului: 25/04/2000
a intrării în vigoare: 18/05/2000; intrare în vigoare data publicării + 20 a se vedea 197E254-P2
sfârşitul termenului de valabilitate: 31/05/2008; abrogat prin 32006R1907
a transpunerii: 01/04/2001; cel târziu a se vedea ART.3.1
Apropierea legislaţiilor, Piața internă - Principii, Bariere tehnice, Protecţia consomatorilor
extinderea aplicării pentru SEE prin 22001D0215(05)
31967L0548 -A13P1
31993L0090 abrogare Modificat prin:
abrogat prin 32006R1907 Acte ulterioare:
modificare propusă prin 52003PC0644(01) abrogare Avut în vedere în cauza:
A03 acţiuni în neîndeplinirea obligaţiilor de către statele membre 62002CJ0307 Afișează măsurile naționale de punere în aplicare
Directiva 2000/21/CE a Comisiei
privind lista de acte comunitare menționate în articolul 13 alineatul (1) liniuța a cincea din Directiva 67/548/CEE a Consiliului
având în vedere Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase [1], astfel cum a fost modificată ultima dată prin Directiva 1999/33/CE a Parlamentului European și a Consiliului [2], în special articolul 13 alineatul (1),
(1) Articolul 13 alineatul (1) din Directiva 67/548/CEE prevede că anumite substanțe sunt exceptate de la dispozițiile articolelor 7, 8, 14 și 15 din directiva menționată, care se referă la notificare. De asemenea, articolul 13 alineatul (1) a cincea liniuță prevede că sunt exceptate de la aceste dispoziții substanțele utilizate exclusiv pentru alte categorii de produse, pentru care există proceduri comunitare de notificare sau omologare și pentru care cerințele referitoare la informațiile care trebuie furnizate sunt echivalente cu cele prevăzute în Directiva 67/548/CEE. Prin urmare, Comisia trebuie să stabilească o listă de acte comunitare care conțin astfel de proceduri de notificare sau omologare. Această listă va fi reexaminată periodic și, dacă este necesar, va fi revizuită.
(2) Directiva 91/414/CEE a Consiliului din 15 iulie 1991 privind introducerea pe piață a produselor fitofarmaceutice [3], astfel cum a fost modificată ultima dată prin Directiva 1999/80/CE a Comisiei [4], prevede includerea substanțelor active în anexa I la directiva menționată ca o condiție pentru autorizarea acestor produse înainte de a fi introduse pe piață. Directiva 93/90/CEE a Comisiei din 29 octombrie 1993 referitoare la lista de substanțe menționate în articolul 13 alineatul (1) a cincea liniuță din Directiva 67/548/CEE a Consiliului [5] nu reglementează decât substanțele active care trebuie să fie prevăzute în anexa I la Directiva 91/414/CEE privind introducerea pe piață. Substanțele active care urmează să fie autorizate pentru alte scopuri, inclusiv cercetare și dezvoltare conform articolului 22 din Directiva 91/414/CEE, ar trebui să fie, de asemenea, reglementate, astfel încât procedurile de autorizare pentru aceste substanțe să fie prevăzute numai de Directiva 91/414/CEE.
(3) Substanțele utilizate exclusiv drept substanțe active în produse biocide, în conformitate cu Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide [6], intră în domeniul de aplicare a articolului 13 alineatul (1) liniuța a cincea din Directiva 67/548/CEE și ar trebui, prin urmare, să fie exceptate, inclusiv în ce privește cercetarea și dezvoltarea, astfel încât procedurile de autorizare pentru aceste substanțe să fie prevăzute numai de Directiva 98/8/CE.
(4) Este necesar ca Directiva 93/90/CEE să fie abrogată.
(5) Dispozițiile prezentei directive sunt conforme cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,
Lista de acte comunitare privind categoriile de produse pentru care există proceduri comunitare de notificare sau omologare și pentru care cerințele referitoare la informațiile care trebuie furnizate pentru categoriile de substanțe identificate pe listă sunt echivalente cu cele prevăzute în Directiva 67/548/CEE este conținută în anexa la prezenta directivă.
Directiva 93/90/CEE se abrogă.
(1) Statele membre adoptă și publică dispozițiile necesare pentru a se conforma prezentei directive până la 1 aprilie 2001. Statele membre informează de îndată Comisia cu privire la aceasta.
Adoptată la Bruxelles, 25 aprilie 2000.
[1] JO 196, 16.8.1967, p. 1.
[2] JO L 199, 30.7.1999, p. 57.
[3] JO L 230, 19.8.1991, p. 1.
[4] JO L 210, 10.8.1999, p. 13.
[5] JO L 277, 10.11.1993, p. 33.
[6] JO L 123, 24.4.1998, p. 1.
Acte comunitare privind categoriile de produse pentru care există proceduri comunitare de notificare sau omologare și pentru care cerințele referitoare la informațiile care trebuie furnizate pentru categoriile de substanțe identificate sunt echivalente cu cele prevăzute în articolele 7, 8, 14 și 15 din Directiva 67/548/CEE
1. Directiva 91/414/CEE a Consiliului din 15 iulie 1991 privind introducerea pe piață a produselor fitofarmaceutice.
2. Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide.
Pentru substanțele destinate a fi utilizate exclusiv drept substanțe active în produse fitofarmaceutice și/sau produse biocide.